Dêrsim de bi tewrbîyayîşê namzeda Partîya Çep a Keske Aytene Kordu xebatê weçînitişî dewam kenê. Xebatanê weçînitişî de semedê tewrbîyayîşê mîtîngî zî yeno vengdayene.
10ê gulane (siba) do saete 12.00 de Meydanê Seyîd Rizayî de mîtîng bêro kerdene. Vervatoxa Partîya Çep a Keske Çîgdeme Kiliçgun Uçar, Hemserekê Pêroyî yê DBPyî Keskîn Bayindir do tewrê mîtîngî bibê.
Heyeto ke bi wesayîtê weçînitişî taxan de gêreno raştê eleqeya girdî ya hemwelatîyan yeno. Hemwelatîyan pencra û balkonan bi nîşane serkewtişî heyet silam kerd. Xebatan de sloganê  “jin, jiyan, azadî” bîyî berz.
